**Darrell L. Harper** (født 18. juni 1938, død 19. januar 2008 i Commerce Township i Michigan) var en amerikansk fotballspiller. Han spilte halfback for University of Michigan fra 1957 til 1959 og for Buffalo Bills i American Football League (AFL) i 1960. Den 11. september 1960 scoret han Bills’ første poeng. Han var også ansvarlig for lagets første avspark, field goal og ekstrapoeng.

University of Michigan
----------------------

Harper gikk på high school i Royal Oak i Michigan før han gikk på University of Michigan i 1956. Han spilte amerikansk fotball for Michigan Wolverines fra 1957 til 1959.

Som junior spilte Harper i syv av ni kamper for laget,  hvor tre var som startende venstre halfback. Han ledet laget på løp i 1958, med 309 yards på løp samt 131 yards fra pasninger, 60 på returnering av avspark og 33 på returnering av punts. I en kamp mot Minnesota Golden Gophers i oktober 1958 scoret Harper en kampvinnende touchdown på første play i andre halvdel med et 58-yard løp. Harper var også lagets punter; han hadde et 61-yard punt mot Michigan State Spartans i oktober 1958.

Som senior stilte Harper til start som venstre halfback i alle de ni kampene i sesongen. I tredje kvarter av en kamp mot Minnesota i oktober 1959 tok Harper imot en punt på Michigans 17-yard linje som han returnerte 83 yards for kampens første poeng. Det var en skolerekord for lengste punt return, som ikke ble slått før David Brown returnerte en punt 88 yards i 1973. I 1959-sesongen hadde Harper 224 yards på løp, 101 yards på punt returns og 62 yards på returnering av avspark.

Buffalo Bills
-------------

I NFL Draft i 1960 ble Harper valgt av Detroit Lions i 15. runde (#171). Han valgte heller å signere med Buffalo Bills i den nye American Football League. Han spilte halfback og placekicker for Buffalo Bills i 1960 og ledet ligaen med ti ekstrapoeng. Klokken 14:08 søndag 11. september 1960 tok Harper det første avsparket i lagets første seriekamp noensinne. Han scoret også de første offisielle poengene i lagets historie med et field goal fra 35-yard linjen. Etter å ha tatt en 3–0 ledelse etter field goalet klarte ikke Buffalo å score igjen, og tapte 27–3 mot New York Titans.

I Bills’ andre kamp (og første hjemmekamp) den 18. september 1960 klarte Harper å score på Bills’ første ekstrapoeng etter at Wray Carlton scoret lagets første touchdown.

I en kamp mot Los Angeles Chargers den 2. oktober 1960 sparket Harper det andre field goalet i lagets historie.

Senere år og død
----------------

Etter idrettskarrieren jobbet Harper i flere år som lærer og trener på en high school i Highland Township i Oakland County i Michigan. Han var også trener for Walled Lake Central High School. Harper døde i januar 2008, 69 år gammel av benmargskreft på Huron Valley-Sinay Hospital i Commerce Township i Michigan.

Referanser
----------

1. ↑  «1957 Football Team» **(engelsk)**. University of Michigan, Bentley Historical Library. Besøkt 10. april 2023.
2. 1 2  «1958 Football Team» **(engelsk)**. University of Michigan, Bentley Historical Library. Besøkt 10. april 2023.
3. 1 2  «1959 Football Team» **(engelsk)**. University of Michigan, Bentley Historical Library. Besøkt 10. april 2023.
4. 1 2 3 4  «Darrell Harper College Stats». *Sports-Reference.com* **(engelsk)**. Besøkt 10. april 2023.
5. ↑  «Michigan Trims Minnesota, 20-19». *Independent Press-Telegram*. Long Beach, California. 26. oktober 1958. «Michigan went to the air Saturday to set up a pair of touchdowns and Darrell Harper reeled off a 58-yard scoring run on the first play of the second half to give the Wolverines a tight 20-19 victory over winless Minnesota and possession of the Little Brown Jug for another year.»
6. ↑  Smith, Wilfrid (5. oktober 1958). «Michigan, Spartans Ties». *Chicago Daily Tribune* **(engelsk)**. s. A1. Arkivert fra originalen 3. november 2012. Besøkt 10. april 2023.
7. ↑  «MICHIGAN BEATS MINNESOTA, 14-6; Harper and Julian Score on Long Runs in Third Period in Little Brown Jug Game». *The New York Times* **(engelsk)**. 25. oktober 1959. Besøkt 10. april 2023.
8. 1 2  «Darrell Harper». *Pro-Football-Reference.com* **(engelsk)**. Besøkt 10. april 2023.
9. ↑  Ryczek, William J. (2009). *Crash of the Titans: The Early Years of the New York Jets and the AFL*. McFarland & Company, Inc. s. 113. ISBN 978-0-7864-4126-6.
10. 1 2  «1960 Buffalo Bills». *Pro-Football-Reference.com* **(engelsk)**. Besøkt 10. april 2023.
11. 1 2  Miller, Jeffrey J. (2007). *Rockin' the Rockpile: The Buffalo Bills of the American Football League*. ECW Press. s. 94. ISBN 978-1-55022-797-0.
12. ↑  «Buffalo Bills Records». *NFLTeamHistory.com* **(engelsk)**. Besøkt 10. april 2023.
13. ↑  «Chargers, Oilers And Titans Capture Openers In New AFL». *Hamilton, Ohio, Journal – The Daily News*. 12. september 1960.
14. ↑  Miller et al. *Rockin' the Rockpile*, s. 98
15. 1 2  «Darrell Harper, Highland Township:'Coach Harp' taught generations of youths». *The Detroit News*. 22. januar 2008.
16. ↑  «Social Security Death Index (SSDI)». Roots Web.

| * v
* d
* r
Detroit Lions NFL draft picks i 1960 |
| --- |
| 
* Johnny Robinson
* Warren Rabb
* Bob Scholtz
* Jim Andreotti
* Roger Brown
* Gail Cogdill
* Jim Norton
* Max Messner
* Grady Alderman
* Jim O'Brien
* Ted Aucreman
* Dave Ross
* Pete Tuney
* Jim Glasgow
* Darrell Harper
* Steve Rasso
* Bob Hudson
* Frank Walton
* Gene Prebola
* Dean Look

 |